
       REPUBLIKA HRVATSKA
TRGOVAČKI SUD U VARAŽDINU	                    
       Varaždin, Cehovska ulica 1


	Poslovni broj: St-90/2026-16



Z A P I S N I K
od 14. srpnja 2026. 

sastavljen kod Trgovačkog suda u Varaždinu
u prethodnom postupku nad dužnikom 
[bookmark: _Hlk220929249][bookmark: _Hlk228772239]ITAS-PRVOMAJSKA d.d. IVANEC, Ivanec, Ivana Gorana Kovačića 14, OIB:78997564994
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 9:00 sati i utvrđuje da su od pozvanih osoba pristupili:
	
· za predlagatelja: Branko Kišiček
· za Financijsku agenciju: nitko, dostava poziva uredna
· za vjerovnika RH: zastupnica po zakonu Jelena Knežević, zamjenica ŽDO

	Utvrđuje se da na današnje ročište nisu pristupili uredno pozvani predstavnik Financijske agencije i direktor dužnika.

Sud donosi 
z a k lj u č a k

Ročište će se održati bez prisutnosti nepristupjelih osoba.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom ITAS-PRVOMAJSKA d.d. IVANEC, Ivanec, Ivana Gorana Kovačića 14, OIB:78997564994.

Utvrđuje se da je neposredno prije ročišta telefonskim putem direktor dužnika Dragutin Varga obavijestio sud  da ne može pristupiti na današnje ročište te i da nadalje aktivno traži strateškog partnera koji bi izvršio uplatu potrebnog novčanog iznosa u svrhu deblokade računa dužnika. Prema njegovoj izjavi uplata na račun trebala bi uslijediti kroz jedan do dva radna dana. 

	Prisutni predlagatelj Branko Kišićek izjavljuje da je i on obaviješten od direktora dužnika o prethodno navedenom. Izjavljuje da predlagatelj i nadalje ostaje kod prijedloga za otvaranje stečajnog postupka. 


	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 14. srpnja 2026. dužnikove obveze po svim neizvršenim osnovama za plaćanje s kamatom iznose 1.496.656,31 eura.

	Utvrđuje se da  je sud u elektronskom sustavu MUP-Podaci o vlasništvu vozila izvršio provjeru te da je utvrđeno da dužnik u vlasništvu ima motorna vozila:

- N1, marka vozila: RENAULT, tip vozila: MASTER, model vozila: 2,5 DCI, godina proizvodnje: 2008, snaga: 88 kW, registarska oznaka: VŽ539LD, broj šasije: VF1UDC1K639916074, vrijednost: 4.198,48 eura

- N1, marka vozila: PEUGEOT, tip vozila: BOXER, model vozila: 335 2.2 HDI, godina proizvodnje: 2010, snaga: 88 kw, registarska oznaka: VŽ753KL, broj šasije: VF3YCBMFC11758913, Vrijednost: 0, datum odjave: 09.10.2025.

- M1, marka vozila: AUDI, tip vozila: A4, model vozila: 2.0 TDI QUATTRO, godina proizvodnje: 2014, snaga: 110 kW, registarska oznaka: VŽ167NV, broj šasije: WAUZZZ8K7EA122389, vrijednost: 16.855,80 eura

- M1, marka vozila: VOLKSWAGEN, tip vozila: PASSAT, model vozila: 2.0 TDI VARIANT, godina proizvodnje: 2013, snaga: 103 kW, registarska oznaka: VŽ667LZ, broj šasije: WVWZZZ3CZDE143858, vrijednost: 20.173,87 eura 

Utvrđuje se da je uvidom u elektronskom sustavu Zajednički informatički sustav zemljišnih knjiga i katastra utvrđeno da dužnik ima u vlasništvu nekretnine upisane u:

- zk.ul.br. 15765, k.o. Ivanec,
- k.č.br. 178/3, I.G. Kovačića, ind. zagrada površine 453 m2, ind. dvorište površine 1586 m2

- zk.ul.br. 19325, k.o. Ivanec, 
- k.č.br. 139, Kolodvorska ulica , trafostanica, Itas površine 97 m2
- k.č.br. 175, Itas, ind. zgrada površine 739 m2
- k.č.br. 176/3, Itas, pomoćni objekt površine 49 m2, pomoćni objekt površine 18 m2, ind. zgrada površine 137 m2, ind. dvorište površine 5863 m2
- k.č.br. 177, Itas, ind. zgrada površine 3027 m2, ind. dvorište površine 4 m2.

	Vrši se uvid u svu dokumentaciju koja se nalazi u spisu.

	Utvrđuje se da se prisutni upoznaju sa sadržajem čl. 128. st. 6. SZ-a gdje je određeno da će sud na ročištu, a najkasnije u roku od 3 dana nakon njegova zaključenja, donijeti rješenje o otvaranju stečajnog postupka ili o odbijanju prijedloga za otvaranje stečajnog postupka.

		
	Nakon toga, sud donosi

z a k lj u č a k
	

	Odluka slijedi pisanim putem u skladu sa ranije citiranim čl. 128. st. 6. SZ-a.


	Ovaj zapisnik objavit će se na e-Oglasnoj ploči suda.

					Dovršeno u 9:20 sati

